**Yhdistyksen jäsenten opintomatka Tarttoon 17-19.8.2017**

****

Seurakuntapuutarhurit ry järjestää opintomatkan Tarttoon ja sen ympäristöön 17-19.8.2017. Opintomatka on tarkoitettu niille yhdistyksen työssä käyville jäsenille jotka eivät osallistu Kööpenhaminan pohjoismaiseen kongressiin syyskuussa. Yhdistys kustantaa osallistujille kaikki matkaohjelman mukaiset bussi- ja laivamatkat, majoitukset ja ruokailut sekä kohteiden opastuksen.

**Matkaohjelma**

**Torstai 17.8.2017**

Bussi lähtee Lapualta matkakeskuksesta klo 4.45 ja ajaa seuraavan reitin mukaisesti pysähtyen: 05.00  Seinäjoki, matkakeskus  
06.30  Ikaalinen, Tei-Tupa (tauko)   
07.50  Tampere, linja-autoasema  
09.00  Hämeenlinna, Helsingintien pikavuoropysäkki  
09.30  Hyvinkää, Teboil Sveitsinhovi  
10.30  Katajanokan terminaali

Lähtöselvitys Katajanokan terminaalilla klo 10.30. Viking Linen M/S XPRS lähtee Helsingistä klo 11.30 saapuen Tallinnaan klo 14.00. Laivamatkan aikana buffet-lounas klo 11.45. Jatkamme Tallinnasta välittömästi kohti Tarttoa, minne saavumme noin klo 17.00. Majoitumme kaupungin ytimeen hotelli Draakoniin. Yhdistyksen vuosikokous on klo 17.30 ja sen jälkeen päivällinen ravintola Wernerissä, minkä jälkeen iltaa voi viettää oman ohjelman mukaan.

**Perjantai 18.8.2017**

Aamiainen hotellissa. Perjantain aloitamme tutustumalla Tarttoon. Kokoonnumme hotellin aulaan klo 9.00 ja teemme ensin kävelykierroksen vanhassa kaupungissa sekä yliopiston alueella. Sen jälkeen kierros jatkuu bussilla ja päätteeksi suuntaamme Tartosta sen eteläpuoleiselle alueelle. Ensimmäiseksi suuntaamme Räpinään, jonne on noin tunnin ajomatka. Vierailemme puutarhakoulussa ja vierailumme aloitamme lounaalla ravintola Raidissa klo 12.30. Lounaan jälkeen tutustumme koulun puistoon. Iltapäivän päätteeksi ohjelmassamme on vielä upea Reetan piha noin klo 15.30. Tutustumisten jälkeen paluu Tarttoon, minne saavumme noin klo 17.30. Illalla on mahdollisuus vierailla vielä omatoimisesti yliopiston kasvitieteellisessä puutarhassa.

**Lauantai 19.8.2017**

Aamiainen hotellissa. Huoneiden luovutus klo 9.30. Aamupäivällä vierailemme uudessa Viron kansallismuseossa sekä sen läheisyydessä olevalla Raadin hautausmaalla. Hieman ennen puoltapäivää lähdemme kotimatkalle.

Ajamme Tartosta Tallinnaan ja matkalla nautimme lounaan klo 13.00 Aduveren tuulimyllyravintolassa. Tallinnaan saavuttuamme käymme piipahtamassa vielä Hortensin myymälässä, mistä siirrymme D-terminaalille klo 15.30.

Tallinkin laiva M/S Star lähtee Tallinnasta klo 16.30 saapuen Helsinkiin klo 18.30. Ajo paluureitin mukaisesti pysähtyen samoissa paikoissa kuin mennessä ja perillä Pohjanmaalla bussi on puolen yön maissa.

Matkan vetäjänä toimii Eero Myrskykari ja yhdistyksen puolelta yhteyshenkilönä on Esko [esko.karttunen@evl.fi](mailto:esko.karttunen@evl.fi) . Mukaan mahtuu maksimissaan 50 henkilöä ilmoittautumisjärjestyksessä. **Ilmoittautumiset tapahtuvat yhdistyksen nettisivujen kautta ja linkki ilmoittautumisille avataan huhtikuun alussa.** Pyydämme samalla ilmoittamaan mahdolliset erityisruokavaliot sekä tiedon miltä pysähdyspaikalta nousee bussiin vai tuleeko suoraan terminaaliin menomatkan osalta.

**Matkatoimiston ennakko-ohjeita osallistujille**

**Passi ja viisumi**

Matkalla on oltava mukana voimassa oleva passi tai 1.1.1999 jälkeen myönnetty kuvallinen EU-henkilökortti. Suosittelemme passia matkustusasiakirjaksi.

**HUOM! Matkavakuutus**

Suosittelemme henkilökohtaisen matkavakuutuksen ottamista matkalle. Päällekkäisten vakuutusten välttämiseksi kannattaa tarkistaa mm. kotivakuutuksen sisältö ennen erillisen matkavakuutuksen ottamista ja että siinä on myös peruutusturvaosa.

**HUOM! EU-sairasvakuutuskortti**

EU-sairaanhoitokortilla Suomen kansalaisella on oikeus lääketieteellisesti välttämättömään sairaanhoitoon EU-maissa, jos sairastuu äkillisesti tai joutuu tapaturmaan. Kortilla saa hoidon samaan hintaan kuin kohdemaan kansalaisetkin saavat. Kortti on ilmainen ja tilattavissa Kelan sivuilta osoitteesta [www.kela.fi/eurooppalainen-sairaanhoitokortti\_nain-haet](http://www.kela.fi/eurooppalainen-sairaanhoitokortti_nain-haet).

Matkavakuutus on silti suositeltava. Usein maksut täytyy maksaa ensin paikan päällä ja anoa korvaus matkan jälkeen Suomessa, joten kuitit on säilytettävä.